Aalborg Stiftstidende, 1839-05-28
Udlandet. England. Cabinettet er endnu ikke reorganiseret. Times siger, at John Russell kun vil blive saa længe, indtil hans Efterfølger er udnævnt. Standard fortæller, at Lord Meelbourne har tilbudt Lord Brougham Lordkantslerposten, men som denne paa det Bestemteste havde afslaaet. Samme Blad taler om en i det Melbourne ske Cabinet opstaaet Tvist; Lord Melbourne havde bemærket, at Lord Normanby, ved sin Gemalindes Jndflydelse paa Dronningen, havde indtaget hans Plads i Dronningens Gunst, hvorpaa var fulgt et meget stormende Cabinetsmøde. Sun vil vide, at Underhuset vil opsætte sine Møder i 14 Dage for at vinde Tid til videre Anordninger. Som bestemt anfører nævnte Blad, at Lord Melbourne vil forblive i Spidsen for Regjeringen. J Chronicle hedder det: "J velunderrettede Kredse troer man, at deraf Lord Melbourne og hans Colleger fremtidigt ikke vil være at befrygte nogen Modstand mod den fremskridende Reforms Sag, og at de, om de end heller ikke kraftigt ville befordre denne, dog ikke ville lægge Bestræbelsen for at opnaae Folkets Rettigheder og fornuftige Fordringer nogen Hindring iveien. Hvis det forholder sig saaledes, saa ville de nyde vor hjertelige Tillid og Understøttelse, i modsat Tilfælde derimod ikke." Dronningen, siger Globe, har electriseret Landet. Hendes høisindede Adfærd er Gienstand for almindelig Roes. Et eftertrykkeligt Beviis paa, at de høiere Classer saavelsom Folket ialmindelighed ære hendes modige Optræden, blev hende Løverdagen den 11te i Operaen tildeel. Det er nemlig gammel Skik og Brug, at man respecterer Dronningens Jncognito i hendes Loge. Men da hun viste sig i Theatret den 11te udbrød den almindelige loyale Begeistring. "Dronningen, Dronningen!" tonede det fra alle Sider, og hun traadte frem for at takke for den eenstemmige Jubel. Dronningen var ledsaget af sin Moder og i hendes Følge befandt sig Marquisen af Normanby. Tory bladene, som ellers omhyggelig registrere alle Hofnyheder, omtale med intet Ord Dronningens Modtagelse i Operahuset. Den paafølgende Søndag blev Dronningen ligeledes, da hun kjørte hen til det kongelige Capel og senere, da hun vendte hjem til Palaiet, hilset af Folket med lydelig Jubel, hvilket fortjener at tillægges saa meget større Vægt, som saadanne Meningsyttringer om Søndagen i England ere yderst sjeldne. Den for oprørske Taler under Anklage stillede Jndependant, Præsten Stephens, fortsætter i London fine Prækener mod den nye Fattiglov. Han prækede nylig tre Gange paa een Dag i det Frie og det under øsende Regn og følelig Kulde, men hverken blev han træt eller hans Tilhøreres Opmærksomhed svækket i nogen Henseende. Den Deelegerede for Nationalconventet, Vincent, der var arresteret for de oprørske Taler, han havde holdt i Newport i Wales, er bleven bragt fra London til Newport. De derværende Chartister gjorde et Forsøg paa at befrie ham, men Resultatet var, at ogsaa deres Anfører blev tagen til Fange. J Birmingham synes Alt at være blevet roligt. Dog blev endnu den 18de afholdt en stor Chartist-Forsamling, som, da den truede med at gaae oprørsk tilværk, ved Dragoner maatte adsplittes. Cavalleri=Patrouiller giennemdroge derpaa Staden og opretholdt Roligheden, som heller ikke videre blev forstyrret.